  Майя Бывальцева Следж-хоккеен шудонъя «Удмуртия» клуб Россилэн чемпионатэзлэн нырысетӥ люкетаз пыриськоз, со 15-24 коньывуонэ Тула улосвылысь Алексин карын ортчоз, ивортэ Юграысь Адаптивной спортъя центрлэн пресс-службаез. Вожвылъяськонэ Удмуртиысь, Москваысь, Башкириысь, Ханты-Манси автоном округысь, Москва, Тула, Оренбург но Челябинск улосвылъёсысь командаос пыриськозы. Тодэ вайытом, Россиын следж-хоккей 2009-тӥ арын кылдӥз. Россиысь но Удмуртиысь дано тренерлэн Виктор Кузнецовлэн тыршеменыз нырысетӥез команда ӵапак элькунамы люкамын вал. Со арын ик нырысетӥез йӧскалык чемпионат ортчиз. 2010-тӥ но 2014-тӥ аръёсы «Удмуртия» клуб Россилэн чемпионэз луиз, 2018/2018 сезонын бронза медаль утӥз.. Таяз арын куарусёнэ Ижкарын Виктор Кузнецовез буре ваёнлы сӥзем огъяросси вожвылъяськонъёс ортчизы. Удмуртиысь следж-хоккеистъёс отын куинетӥ луизы.  Тегъёс: Спорт Следж-хоккей Удмуртия Россия сӧсыръёс  